Meseta Central

La Meseta også kalt Meseta Central er en høyslette sentralt i Spania som utgjør nesten halvparten av landets areal. Portugal denner vestlige kanten av Meseta. Høysletten innrammes av stort fjellkjeder. Meseta et av de meste vesentlige geografiske trekkene ved Spania og den iberiske halvøy.Garrido, A., & Llamas, M. R. (red.). (2009). Water policy in Spain. CRC Press. Området er for en stor del relativt tørt.Tockner, K., Uehlinger, U., & Robinson, C. T. (2009). Rivers of Europe. Academic Press. Den har en utstrekning på om lag 210 000 km², og en gjennomsnittlig høyde på 700 meter over havet. 

Høysletten avgrenses i nord av de cantabriske fjellene og i øst en serie fjellkjeder mens den mot Portugal i vest går relativt slakt ned mot havnivå og er relativt åpent mot Atlanterhavet. I sør avgrenses den av Sierra Morena. Meseta deles i en nordlig del (omkring 800 meter over havet; hovedsaklig Castilla la Vieja) og en sørlig del (omkring 600 m.o.h.) ved fjellkjedene Sierra de Gata og Sierra de Guadarrama, slik at den nordlige delen utgjøres av den autonome regionen Castilla y León og den sørlige delen av regionene Extremadura, Madrid og den sørlige delen av Castilla-La Mancha (i hovedsak området La Mancha. 

Berggrunnen er for stor del hard og svært gammel.Blouet, B. W. (2018). The EU and neighbors: a geography of Europe in the modern world. John Wiley & Sons. Mens den vestlige delen er preget av krystallinske bergarter og dårlig jordsmonn, er den østlige delen preget av kalkstein og utgjør et viktig jordbruksområde i Spania.

Bosetningen i den nordlige delen av Meseta er typisk i form av små tettbygde landsbyer; befolkningsnedgang i området har ført til noen landsbyer bare er 100 innbyggere (opplysninger i 1982). På den sørlige Meseta er landsbyene generelt større.

Klimaet er kontinentalt med stor forskjeller i temperatur gjennom året og døgnet. Fjellene som omgir og skjermer høysletten medvirker til det utpregede kontinentale klimaet. Vintrene kan være kjølige med snødekke flere dager hvert år og lave temperaturer som i Avila der det er målt -19⁰C. Meseta er for en stor del en treløs steppe. Det dyrkes blant annet hvete og rug, og det holdes sauer. Meseta heller vestover og de store elvene Tejo, Duero og Guadiana renner mot Atlanterhavet i vest.
 Referanser 

Kategori:Spanias geografi